Figuren viser hvordan beltevangene for stålbelte er bygd opp. Drivhjulet har grove tenner som går i inngrep med stålbeltet. På undersiden blir beltet presset ned av flere underruller eller løpehjul. I fronten sitter et strammehjul, som presses framover av en kraftig fjær eller en hydraulisk sylinder og holder beltet stramt. Ofte er det også en eller flere overruller, som hindrer oversiden på beltet i å subbe ned i vangene.